Dan is-sit juża l-cookies biex joffrilek esperjenza aħjar. Skopri aktar dwar, kif nużaw il-cookies u kif tista' tibdel is-settings tiegħek. Il-Kummissjoni Ewropea - Stqarrija għall-istampa L-Ambjent : Il-Kummissjoni tirrikonoxxi soluzzjonijiet ekoinnovattivi Brussell, it-18 ta' Novembru 2011 – Il-Kummissjoni Ewropea ħabbret ir-rebbieħa ta' din is-sena tal-Premijiet Ewropej tal-Iskema ta' Mmaniġġjar u Awditjar Ekoloġiċi . Is-sitt organizzazzjonijiet rebbieħa mhux biss urew livell eċċellenti fil-ħarsien u s-salvagwardja tal-ambjent, iżda wkoll fl-applikazzjoni ta' soluzzjonijiet innovattivi biex jinvolvu partijiet interessati differenti . Il-premijiet ingħataw ilbieraħ filgħaxija fi Krakow, il-Polonja . Il-Kummissarju għall-Ambjent, Janez Potočnik, qal : "L-isfidi ambjentali li naffaċċjaw illum jikkonċernaw lil kull wieħed u waħda minna u jeħtieġu azzjoni konġunta . Nifraħ lir-rebbieħa – u lin-nominati kollha – għall-impenn tagħhom biex itejbu l-ambjent . Nispera li s-soluzzjonijiet innovattivi tagħhom u l-involviment b'suċċess ta' partijiet involuti differenti se jispiraw oħrajn biex jagħmlu bħalhom." Ir-rebbieħa ta' din is-sena, magħżula minn fost 36 entrati, huma: Belvas Organic Chocolate (il-Belġju), ebswien hauptkläranlage (l-Awstrija), Eurobank EFG Bank (il-Greċja), ), Fritz-Erler-Schule Pforzheim (il-Ġermanja), Kneissler Brüniertechnik (il-Ġermanja) u l-Muniċipalità ta' Ravenna (l-Italja). Ir-rebbieħa tal-2011 u l-kisbiet tagħhom Organizzazzjonijiet mis-settur privat Mikro-organizzazzjonijiet : Belvas Organic Chocolate (il-Belġju) Il-proċess tal-immaniġġjar tal-iskart ta' Belvas jinkorpora separazzjoni tal-iskart organiku u l-użu tiegħu f'impjanti ta' bijometanizzazzjoni. Biex tiddewweb iċ-ċikkulata hija użata sistema unika ta ' rkupru tal-enerġija . Belvas torganizza żjarat fil-post biex jesponu eżempji prattiċi tal-ħarsien tal-ambjent f'fabbrika “ekoloġika”. Jinżammu diskussjonijiet biex jippromwovu r-regoli ambjentali eżistenti u dwar konsum sostenibbli matul iż-żjajjar fil-fabbrika u s-sessjonijiet ta' gruppi ta ' riflessjoni ma ' partijiet interessati. Organizzazzjonijiet żgħar : Kneissler Brüniertechnik (il-Ġermanja) Da n in-negozju tal-familja joffri servizzi ta' trattament kimiku tas-superfiċje u jinvolvi lill-impjegati fl-immaniġġjar ambjentali u jippremja suġġerimenti utli, bħall-adozzjoni ta' attivitajiet ġodda għall-immaniġġjar tal-iskart, li wasslu għal tnaqqis ta' sa 90 % f'proċess ta' produzzjoni wieħed . Il-fornituri huma mistennija li jissodisfaw standards ambjentali għoljin : il-kimiċi jinxtraw biss minn fornituri li huma rreġistrati/ċċertifikati mill-EMAS jew l-ISO 140001 . Kneissler taħdem ma' organizzazzjoni ambjentali biex tevalwa l-impatt tagħha fuq il-bijodiversità u d-dipendenza tagħha fuq servizzi tal-ekosistema . Organizzazzjonijiet ta ' daqs medju : ebswien hauptkläranlage (l-Awstrija) Dan l-impjant ta' trattament tad-drenaġġ minn Vjenna jaħdem ma' partijiet interessati interni u esterni . Impjegati ambaxxaturi jinfurmaw lill-pubbliku matul żjarat bi gwida tal-impjant u jiem miftuħa għall-pubbliku, b'enfasi fuq l-edukazzjoni dwar l-ilma u l-iskart għat-tfal. L-impjant jinfluwenza wkoll l-azzjonijiet tal-fornituri : fornitur wieħed kien mistoqsi biex jaqleb minn kunsinna bit-triq għall-kunsinna bil-ferrovija biex b ' hekk evita 135 tunnellata ta' emissjonijiet ta' CO 2 . Organizzazzjonijiet kbar : Eurobank EFG Bank (il-Greċja) Din l-istituzzjoni finanzjarja tikkontribwixxi għall-integrazzjoni ta' prinċipji sostenibbli fil-prassi bankarja permezz tas-sħubija tagħha mal-Kumitat ta' Tmexxija Globali, u bħala l-President tat-Task Force Ewropew tal-Inizjattiva Finanzjarja tal-Programm tan-Nazzjonijiet Uniti għall-Ambjent . Ġew maħtura Uffiċjali Ambjentali f'kull fergħa u unitajiet ewlenin ta' negozju . Organizzazzjonijiet mis-settur pubbliku Organizzazzjonijiet żgħar : Fritz-Erler-Schule Pforzheim (il-Ġermanja) Din l-iskola tintegra mmaniġġjar ambjentali fl-attivitajiet ta' tagħlim ewlenin tagħha . L-għalliema, l-istudenti u l-fornituri, inklużi fejn jinħema l-ħobż fl-iskola u l-immaniġġjar tal-faċilità jaħdmu flimkien biex itejbu l-prestazzjoni ambjentali tal-iskola . L-iskola naqqset l-emissjonijiet ta' CO 2 b'35 % bejn l-1998 u l-2009 . L-attivitajiet ta ' mmaniġġjar ambjentali huma kkomunikati fuq is-sit tal-internet bi pjattaforma għall-iskambju tal-ideat . Organizzazzjonijiet kbar : Il-Muniċipalità ta' Ravenna (l-Italja) Il-Muniċipalità ta' Ravenna stabbiliet strutturi parteċipattivi biex jinvolvu lill-impjegati u lill-partijiet interessati esterni . 100 "Sostenitur" tal-EMAS fil-bini tal-Muniċipalità ta' Ravenna jużaw skambju tal-informazzjoni f'ħin reali sabiex itejbu l-prestazzjoni ambjentali . L-akkwist ekoloġiku, li jiffoka fuq ix-xiri ta' karta riċiklata, għamara tal-iskola magħmula minn materjal iċċertifikat u oġġetti oħra, huwa kruċjali . Il-konsum ta' kuljum tal-ilma għal kull abitant tnaqqas b ' 6 % bejn l-2008 u l-2010 f ' distrett bħala riżultat tal-involviment qawwi tal-komunità . Il-muniċipalità wettqet ukoll proġetti dwar il-ġbir tal-iskart involvew madwar 13,000 student u familja, id-doppju tal-livell preċedenti ta' parteċipazzjoni . Sfond L-Iskema Ewropea ta' Mmaniġġjar u Awditjar Ekolġiċi (EMAS) hija għodda ta' mmaniġġjar għall-organizzazzjonijiet li jimmiraw li jtejbu l-prestazzjoni ambjentali u finanzjarja tagħhom u li jikkomunikaw il-kisbiet ambjentali tagħhom . L-EMAS twassal għal prestazzjoni, kredibbiltà u trasparenza aktar b ' saħħithom tal-organizzazzjonijiet irreġistrati . Mill-1995 aktar minn 4,400 organizzazzjoni madwar l-Ewropa rreġistraw mal-EMAS . Fl-2005 il-Kummissjoni Ewropea ddeċidiet li tippremja l-ħidma eċċellenti tal-organizzazzjonijiet irreġistrati mal-EMAS bl-introduzzjoni tal-premjijiet EMAS . Il-premijiet EMAS jirrikonoxxu l-kisbiet il-kbar f ' aspett wieħed partikolari ta ' mmaniġġjar ambjentali kull sena . It-tema għall-Premijiet tal-EMAS tal-2011 hija “L-involviment tal-partijiet interessati, inkluż l-involviment tal-impjegati, li jwassal għal titjib kontinwu”. Din is-sena, ġew innominati 36 korp minn 15-il pajjiż Ewropew . Is-sitt rebbieħa ntgħażlu minn ġurija ta' partijiet interessati u esperti dwar l-ambjent . Ir-rebbieħa tħabbru f ' ċerimonja li saret fil-Minjiera tal-Melħ ta ' Wieliczka fi Krakow, il-Polonja . Għal aktar tagħrif : Is-sit tal-internet dwar il-premjijiet tal-EMAS: http://ec.europa.eu/environment/emas/emasawards/index.htm Ir-Regolament dwar l-EMAS: http://eur-lex.europa.eu/LexUriServ/LexUriServ.do?uri=CELEX:32009R1221:MT:NOT Kuntatti : Joe Hennon (+32 2 295 35 93) Monica Westeren (+32 2 299 18 30)